“Дзіўная ваша сучасная паэзія”, – казала мне некалькі знаёмых, выпадкова трапіўшы на паэтычны фестываль. Але, трохі падумаўшы, дадавала: “А вось адзін дык вельмі спадабаўся – ЖыбУль”. Колькі памятаю, ніхто з першага разу не можа правільна вымавіць прозвішча Віктара Жыбуля, усе памыляюцца з націскам. Але на кожнага, нават самага непадрыхтаванага, з першага праслухоўвання дзейнічаюць ягоныя вершы. І тут ужо ніякай памылкі няма – усё як і мае быць.